हिन्द स्वराज एक योद्धा का घोषणापत्र जिसने पश्चिमी साम्राज्य को सम्पूर्णता में चुनौती दी.

Sat, 31 Oct 2020 11:04:29 +0000

महात्मा गांधी का मूल्यांकन विभिन्न इतिहासकारों ने विभिन्न दृष्टिकोण से देखा और परखा है जिनमें से सबकी धारणाएं अलग-अलग है. कुछ लोग गांधी को महज एक अवसरवादी नेता मानते है. कुछ लोग बुर्जुआ नेता जो भारत मे उभरते सर्वहारा आंदोलन के आंदोलन को दबाकर भारत मे उठने वाले सर्वहारा क्रांति का हंता है तो वही, कुछ लोग का मानना है कि भारतीय राजनीति में संत का पदार्पण जिसने भारत को आजादी प्रदान कि इसके साथ ही कुछ आधुनिक इतिहासकारों का मानना है कि गांधी जन आंदोलन पर अंकुश लगाने वाला एक राजनेता है. इस प्रकार हम देख सकते है कि गांधी को विभिन्न इतिहासकारों ने अपनी विचारधारा की कसौटी पर कसकर विभिन्न निष्कर्ष पर पहुचे है. शायद इसीलिए दुनिया में ईशा मसीह के बाद सबसे ज्यादा किताबे गांधी पर लिखी गई है. एक सम्पूर्ण संतुलित निष्कर्ष के लिए हमें तत्कालीन परिस्थितियों एवं गांधी आगमन पूर्व उठाये गए कदमों से उनका मूल्यांकन किया जा सकता है.